బాహుబలి2 విడుదల తేదీ పొడగించారు
TNN| Aug 5, 2016, 06.30 PM IST
కట్టప్ప బాహుబలిని ఎందుకు చంపాడు? ఈ ప్రశ్నకు సమాధానం వచ్చే సంవత్సరం తెలియనుంది. తెలుగు సినిమా దమ్ము ఏంటో ప్రపంచానికి చూపించిన సినిమా బాహుబలి. ఎస్. ఎస్ రాజమౌళి చెక్కిన ఈ అపురూప దృశ్య కావ్యం భారతీయ సిబీ చరిత్రలో ఎన్నో రికార్డులు నెలకొల్పింది. ఇప్పటికీ ఈ సినిమా రికార్డులు సూపర్ స్టార్ సినిమాలు కూడా చేర్కోలేకపోయాయి. ప్రభాస్ ఈ సినిమాతో సూపర్ స్టార్లకే స్టార్ అయిపోయాడు. అయితే బాహుబలి సినిమా ది బిగినింగ్ మాత్రమే తెలుసు దీని కన్‌క్లూజన్ ఏంటి అనేది తెలుసుకోవటానికి 'బాహుబలి-2' చూడాల్సిందే. ఇప్పటికే కోట్లమంది బాహుబలి- ద కన్‌క్లూజన్ కోసం ఎదురుచూస్తున్నారు. ఏప్రిల్ 28, 2017న ఈ సినిమాను విడుదల చేయనున్నట్లు బాలీవుడ్ ప్రముఖ దర్శకనిర్మాత కరణ్ జోహార్ వెల్లడించారు. మొదట ఏప్రిల్ 14నే విడుదల చేస్తామని ప్రకటించినా.. తాజాగా మళ్లీ విడుదల తేదీ మార్చారు. కరణ్ జోహర్ హిందీలో బాహుబలి రైట్స్ కలిగి ఉన్నారు. ప్రస్తుతం బాహుబలి 2 షూటింగ్ కొనసాగుతోంది. యుద్ధ సన్నివేశాలు చిత్రీకరిస్తూ యూనిట్ మొత్తం బిజీగా ఉంది.